CELEX: 32015D1194
Language: el
Date: 2015-07-20 00:00:00
Title: Εκτελεστική απόφαση (ΕΕ) 2015/1194 της Επιτροπής, της 20ής Ιουλίου 2015, σχετικά με τη δημοσίευση με περιορισμούς στην Επίσημη Εφημερίδα της Ευρωπαϊκής Ένωσης των στοιχείων αναφοράς του προτύπου EN 12635:2002+A1:2008 σχετικά με πόρτες για χώρους βιομηχανικούς, εμπορικούς και στάθμευσης, σύμφωνα με την οδηγία 2006/42/ΕΚ του Ευρωπαϊκού Κοινοβουλίου και του Συμβουλίου

21.7.2015   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               L 193/130
            
         ΕΚΤΕΛΕΣΤΙΚΉ ΑΠΌΦΑΣΗ (ΕΕ) 2015/1194 ΤΗΣ ΕΠΙΤΡΟΠΉΣ
   της 20ής Ιουλίου 2015
   σχετικά με τη δημοσίευση με περιορισμούς στην Επίσημη Εφημερίδα της Ευρωπαϊκής Ένωσης των στοιχείων αναφοράς του προτύπου EN 12635:2002+A1:2008 σχετικά με πόρτες για χώρους βιομηχανικούς, εμπορικούς και στάθμευσης, σύμφωνα με την οδηγία 2006/42/ΕΚ του Ευρωπαϊκού Κοινοβουλίου και του Συμβουλίου
   Η ΕΥΡΩΠΑΪΚΗ ΕΠΙΤΡΟΠΗ,
   Έχοντας υπόψη τη Συνθήκη για τη λειτουργία της Ευρωπαϊκής Ένωσης,
   Έχοντας υπόψη την οδηγία 2006/42/ΕΚ του Ευρωπαϊκού Κοινοβουλίου και του Συμβουλίου, της 17ης Μαΐου 2006, σχετικά με τα μηχανήματα και την τροποποίηση της οδηγίας 95/16/ΕΚ (1), και ιδίως το άρθρο 10,
   Έχοντας υπόψη τη γνώμη της επιτροπής που έχει συσταθεί δυνάμει του άρθρου 22 του κανονισμού (ΕΕ) αριθ. 1025/2012 του Ευρωπαϊκού Κοινοβουλίου και του Συμβουλίου, της 25ης Οκτωβρίου 2012, σχετικά με την ευρωπαϊκή τυποποίηση, την τροποποίηση των οδηγιών του Συμβουλίου 89/686/ΕΟΚ και 93/15/ΕΟΚ και των οδηγιών του Ευρωπαϊκού Κοινοβουλίου και του Συμβουλίου 94/9/ΕΚ, 94/25/ΕΚ, 95/16/ΕΚ, 97/23/ΕΚ, 98/34/ΕΚ, 2004/22/ΕΚ, 2007/23/ΕΚ, 2009/23/ΕΚ και 2009/105/ΕΚ και την κατάργηση της απόφασης 87/95/ΕΟΚ του Συμβουλίου και της απόφασης αριθ. 1673/2006/ΕΚ του Ευρωπαϊκού Κοινοβουλίου και του Συμβουλίου (2),
   Εκτιμώντας τα ακόλουθα:
   
               (1)
            
            
               Όταν ένα εθνικό πρότυπο που αποτελεί μεταφορά εναρμονισμένου προτύπου, του οποίου τα στοιχεία έχουν δημοσιευτεί στην Επίσημη Εφημερίδα της Ευρωπαϊκής Ένωσης, καλύπτει μία ή περισσότερες βασικές απαιτήσεις υγείας και ασφάλειας, όπως ορίζονται στο παράρτημα I της οδηγίας 2006/42/ΕΚ, το μηχάνημα που έχει κατασκευαστεί σύμφωνα με το εν λόγω πρότυπο θεωρείται ότι τηρεί τις εν λόγω βασικές απαιτήσεις υγείας και ασφάλειας.
            
         
               (2)
            
            
               Τον Δεκέμβριο του 2010 το Ηνωμένο Βασίλειο υπέβαλε επίσημη ένσταση κατά του προτύπου EN 12635:2002+A1:2008 «Πόρτες για χώρους βιομηχανικούς, εμπορικούς και στάθμευσης — Εγκατάσταση και χρήση», το οποίο προτάθηκε από την Ευρωπαϊκή Επιτροπή Τυποποίησης (CEN) να εναρμονιστεί σύμφωνα με την οδηγία 2006/42/ΕΚ και του οποίου τα στοιχεία αναφοράς δημοσιεύθηκαν για πρώτη φορά στην Επίσημη Εφημερίδα της Ευρωπαϊκής Ένωσης στις 8 Σεπτεμβρίου 2009 (3).
            
         
               (3)
            
            
               Η επίσημη ένσταση βασίζεται στο γεγονός ότι το πρότυπο αναφοράς EN 12453 «Πόρτες βιομηχανικές, εμπορικές και γκαραζόπορτες — Ασφάλεια στη χρήση για μηχανοκίνητες πόρτες — Απαιτήσεις», που αναφέρεται στο σημείο 5.1 Εγκατάσταση και στο παράρτημα Δ του EN 12635:2002+A1:2008, δεν πληροί όλες τις βασικές απαιτήσεις υγείας και ασφάλειας του παραρτήματος I της οδηγίας 2006/42/ΕΚ.
            
         
               (4)
            
            
               Οι ελλείψεις του προτύπου αναφοράς EN 12453:2000 που διαπιστώθηκαν αφορούν τα σημεία 4.1.1 Κίνδυνοι που οφείλονται σε σύνθλιψη, διάτμηση και σύρσιμο, 4.2 Κίνδυνοι που σχετίζονται με την κινητήρια δύναμη ή την πηγή ενέργειας, 4.4.3 Πτώση του θυρόφυλλου, 4.5 Επίδραση του είδους χρήσης στο επίπεδο του κινδύνου, 5.1.1 Αποφυγή ή προφύλαξη από κινδύνους που οφείλονται σε σύνθλιψη, διάτμηση και σύρσιμο και 5.5 Ελάχιστο επίπεδο προστασίας.
               
            
         
               (5)
            
            
               Η Επιτροπή, αφού εξέτασε το πρότυπο EN 12635:2002+A1:2008 μαζί με τους εκπροσώπους της επιτροπής που έχει συσταθεί δυνάμει του άρθρου 22 της οδηγίας 2006/42/ΕΚ, κατέληξε στο συμπέρασμα ότι το πρότυπο δεν ικανοποιεί τις βασικές απαιτήσεις ασφάλειας και υγείας που προβλέπονται στα σημεία 1.1.2 Αρχές ενσωμάτωσης της ασφάλειας, 1.1.6 Εργονομία, 1.2.1 Ασφάλεια και αξιοπιστία των συστημάτων χειρισμού, 1.3.7 Πρόληψη των κινδύνων που σχετίζονται με τα κινητά στοιχεία, 1.3.8.2 Κινητά στοιχεία που συμβάλλουν στην παραγωγική διαδικασία, 1.4.1 Γενικές απαιτήσεις για προφυλακτήρες και προστατευτικές διατάξεις, 1.4.3 Ειδικές απαιτήσεις για τις προστατευτικές διατάξεις και 1.5.14 Κίνδυνος εγκλωβισμού στο μηχάνημα του παραρτήματος I της οδηγίας 2006/42/ΕΚ.
            
         
               (6)
            
            
               Λαμβάνοντας υπόψη την ανάγκη να βελτιωθούν οι προδιαγραφές ασφαλείας του προτύπου EN 12635:2002+A1:2008 και εν αναμονή μιας κατάλληλης αναθεώρησης του εν λόγω προτύπου, η δημοσίευση στην Επίσημη Εφημερίδα της Ευρωπαϊκής Ένωσης των στοιχείων αναφοράς του προτύπου EN 12635:2002+A1:2008 θα πρέπει να συνοδεύεται από κατάλληλη προειδοποίηση,
            
         ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
   Άρθρο 1
   Τα στοιχεία αναφοράς του προτύπου EN 12635:2002+A1:2008 «Πόρτες για χώρους βιομηχανικούς, εμπορικούς και στάθμευσης — Εγκατάσταση και χρήση», θα δημοσιευτούν στην Επίσημη Εφημερίδα της Ευρωπαϊκής Ένωσης με περιορισμούς, όπως ορίζεται στο παράρτημα.
   Άρθρο 2
   Η παρούσα απόφαση αρχίζει να ισχύει την εικοστή ημέρα από τη δημοσίευσή της στην Επίσημη Εφημερίδα της Ευρωπαϊκής Ένωσης.
   
      Βρυξέλλες, 20 Ιουλίου 2015.
      
         
            Για την Επιτροπή
         
         
            Ο Πρόεδρος
         
         Jean-Claude JUNCKER
      
   
   
      (1)  ΕΕ L 157 της 9.6.2006, σ. 24.
   
      (2)  ΕΕ L 316 της 14.11.2012, σ. 12.
   
      (3)  ΕΕ C 214 της 8.9.2009, σ. 1.
   
      ΠΑΡΑΡΤΗΜΑ
      
         ΑΝΑΚΟΊΝΩΣΗ ΤΗΣ ΕΠΙΤΡΟΠΉΣ ΣΤΟ ΠΛΑΊΣΙΟ ΤΗΣ ΕΦΑΡΜΟΓΉΣ ΤΗΣ ΟΔΗΓΊΑΣ 2006/42/ΕΚ
      
      (Δημοσίευση τίτλων και στοιχείων αναφοράς εναρμονισμένων προτύπων βάσει της ενωσιακής νομοθεσίας εναρμόνισης)
      
                  ΕΟΤ (1)
                  
               
               
                  Στοιχεία αναφοράς και τίτλος του εναρμονισμένου προτύπου
                  (και έγγραφο αναφοράς)
               
               
                  Πρώτη δημοσίευση στην ΕΕ
               
               
                  Στοιχεία αναφοράς αντικατασταθέντος προτύπου
               
               
                  Ημερομηνία λήξης της ισχύος του τεκμηρίου συμμόρφωσης του αντικατασταθέντος προτύπου
                  Σημείωση 1
               
            
                  Ευρωπαϊκή Επιτροπή Τυποποίησης (CEN)
               
               
                  EN 12635:2002+A1:2008 «Πόρτες για χώρους βιομηχανικούς, εμπορικούς και στάθμευσης — Εγκατάσταση και χρήση»
               
               
                  8.9.2009
               
               
                  —
               
               
                  —
               
            
                  
                     Προειδοποίηση: Όσον αφορά το σημείο 5.1 και το παράρτημα Δ, η παρούσα δημοσίευση δεν αφορά τα στοιχεία αναφοράς του προτύπου EN 12453:2000, η εφαρμογή του οποίου δεν αποτελεί τεκμήριο συμμόρφωσης προς τις βασικές απαιτήσεις υγείας και ασφάλειας που ορίζονται στα σημεία 1.1.2, 1.1.6, 1.2.1, 1.3.7, 1.3.8.2, 1.4.1, 1.4.3 και 1.5.14 του παραρτήματος I της οδηγίας 2006/42/ΕΚ.
               
            
                  Σημείωση 1:
               
               
                  Γενικά, η ημερομηνία λήξης της ισχύος του τεκμηρίου συμμόρφωσης είναι η ημερομηνία απόσυρσης («dow»), η οποία καθορίζεται από τον Ευρωπαϊκό Οργανισμό Τυποποίησης, αλλά εφιστάται η προσοχή των χρηστών αυτών των προτύπων στο γεγονός ότι, σε ορισμένες εξαιρετικές περιπτώσεις, αυτό μπορεί να μην ισχύει.
               
            
                  Σημείωση 2:
               
               
                  Το νέο (ή τροποποιημένο) πρότυπο έχει το ίδιο πεδίο εφαρμογής όπως το αντικατασταθέν πρότυπο. Τη δεδομένη ημερομηνία, το αντικατασταθέν πρότυπο παύει να παρέχει τεκμήρια συμμόρφωσης με τις βασικές ή άλλες απαιτήσεις της σχετικής νομοθεσίας της Ένωσης.
               
            
         (1)  EOT: Ευρωπαϊκός Οργανισμός Τυποποίησης:
      
                  —
               
               
                  Ευρωπαϊκή Επιτροπή Τυποποίησης (CEN): Avenue Marnix 17, 1000, Bruxelles/Brussel, BELGIQUE/BELGIË, Τηλ.+32 25500811, Φαξ + 32 25500819 (http://www.cen.eu)